2020. gada 28. aprīlī Noteikumi Nr. 248

Rīgā (prot. Nr. 28 13. §)

**Grozījumi Ministru kabineta 2018. gada 9. janvāra noteikumos Nr. 24 "Noteikumi par valsts nodevu apraides atļaujas izsniegšanai un pamatnosacījumu pārskatīšanai, retranslācijas atļaujas izsniegšanai un pārreģistrācijai, kā arī apraides tiesību īstenošanas uzraudzībai"**

Izdoti saskaņā ar

Elektronisko plašsaziņas līdzekļu likuma

15. panta devīto daļu, 18. panta trešo daļu

un 19. panta otro daļu

Izdarīt Ministru kabineta 2018. gada 9. janvāra noteikumos Nr. 24 "Noteikumi par valsts nodevu apraides atļaujas izsniegšanai un pamatnosacījumu pārskatīšanai, retranslācijas atļaujas izsniegšanai un pārreģistrācijai, kā arī apraides tiesību īstenošanas uzraudzībai" (Latvijas Vēstnesis, 2018, 10. nr.) šādus grozījumus:

1. Izteikt 2.3.2.2. apakšpunktu šādā redakcijā:

"2.3.2.2. programmas, kuras galalietotājam ir pieejamas valsts valodā, tai skaitā ar dublēšanu, ieskaņošanu vai subtitrēšanu, ar nosacījumu, ka elektroniskais plašsaziņas līdzeklis ir informējis Nacionālo elektronisko plašsaziņas līdzekļu padomi par programmas nodrošināšanu valsts valodā, tai skaitā ar dublēšanu, ieskaņošanu vai subtitrēšanu, attiecīgā retranslācijas (izplatīšanas) gada laikā, par kuru valsts nodeva tiek aprēķināta;".

2. Aizstāt 5. punktā vārdus "Maksājumu pakalpojumu likuma" ar vārdiem "Maksājumu pakalpojumu un elektroniskās naudas likuma".

3. Izteikt 5.2. apakšpunktu šādā redakcijā:

"5.2. šo noteikumu 2.3. apakšpunktā minētajā gadījumā – katru gadu līdz 31. maijam par iepriekšējā gadā retranslētajām (izplatītajām) programmām;".

4. Izteikt 11. punktu šādā redakcijā:

"11. Šo noteikumu 2.3. apakšpunktā paredzēto valsts nodevu elektroniskie plašsaziņas līdzekļi, kuriem līdz 2017. gada 31. decembrim izdota retranslācijas atļauja, maksā katru gadu līdz kārtējā gada 31. maijam par iepriekšējā gadā retranslētajām programmām atbilstoši elektroniskā plašsaziņas līdzekļa iesniegtajam retranslējamo programmu sarakstam."

5. Izteikt 13.3. apakšpunktu šādā redakcijā:

"13.3. atbalsta saņēmējs vismaz 10 darbdienas pirms valsts nodevas samaksas iesniedz pieteikumu atbalsta piešķiršanai Nacionālajā elektronisko plašsaziņas līdzekļu padomē, norādot informāciju saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem. Nacionālā elektronisko plašsaziņas līdzekļu padome lēmumu par *de minimis* atbalsta piešķiršanu pieņem mēneša laikā no pieteikuma saņemšanas dienas. Par atbalsta piešķiršanas dienu uzskatāma diena, kad Nacionālā elektronisko plašsaziņas līdzekļu padome pieņem lēmumu par *de minimis* atbalsta piešķiršanu;".

6. Izteikt 13.8. apakšpunktu šādā redakcijā:

"13.8. Nacionālā elektronisko plašsaziņas līdzekļu padome lēmumu par *de minimis* atbalsta piešķiršanu pieņem ne vēlāk, kā noteikts Komisijas regulas Nr. 1407/2013 7. panta 4. punktā un 8. pantā."

7. Papildināt noteikumus ar 14.1punktu šādā redakcijā:

"14.1 Ja Nacionālā elektronisko plašsaziņas līdzekļu padome konstatē, ka komercdarbības atbalsts ir piešķirts, pārkāpjot Komisijas regulu Nr. 1407/2013, atbalsta saņēmējam ir pienākums iemaksāt Nacionālajai elektronisko plašsaziņas līdzekļu padomei visu šo noteikumu ietvaros saņemto komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad komercdarbības atbalsts tika nodots atbalsta saņēmēja rīcībā, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi. Par šajā punktā noteiktā pienākuma izpildes nodrošināšanu ir atbildīgs atbalsta sniedzējs."

Ministru prezidents A. K. Kariņš

Kultūras ministrs N. Puntulis